স্টাফ রিপোর্টার \ সাবেক অর্থমন্ত্রী শাহ এএমএস কিবরিয়া হত্যা মামলায় আরও দুই সাক্ষীর সাক্ষ্যগ্রহণ হয়েছে। এদিন আদালতে সাক্ষী দেন হবিগঞ্জের বাসিন্দা হরমুজ আলী ও শমসের মিয়া। গতকাল বৃহস্পতিবার দুপুরে সিলেট দ্রুত বিচার ট্রাইব্যুনালের বিচারক মকবুল আহসান তাদের সাক্ষ্যগ্রহণ করেন। সিলেট দ্রুত বিচার ট্রাইব্যুনালের পিপি কিশোর কুমার কর জানান, সাক্ষ্য গ্রহণের সময় সিলেট সিটি করপোরেশনের বরখাস্তকৃত মেয়র আরিফুল হক চৌধুরী ও সাবেক স্বরাষ্ট্র প্রতিমন্ত্রী লুৎফুজ্জামান বাবর ছাড়া হবিগঞ্জ পৌরসভার বরখাস্তকৃত মেয়র জিকে গউসসহ কারাগারে থাকা ১২ আসামি আদালতে উপস্থিত ছিলেন। মামলায় ১৭১ সাক্ষীর মধ্যে এনিয়ে ১০ জন সাক্ষীর সাক্ষ্য গ্রহণ হয়েছে উলে­খ করে তিনি বলেন, মামলায় সাক্ষ্য গ্রহণের পরবর্তী তারিখ ২ ও ৩ ডিসেম্বর ধার্য করা হয়েছে। কিবরিয়া হত্যা মামলায় ৩২ ...